OpenLLM-France/wikimedia huggingface dataset:
# Leopoldo Espuny i Carrillo

Leopoldo Espuny i Carrillo (Gallur, 5 de setembre de 1940 - Barcelona, 12 de juny de 2016) fou un advocat laboralista i responsable del Gabinet de CCOO a finals dels anys setanta. Fou detingut diverses vegades durant el franquisme per la seva activitat política i processat pel Tribunal d'Ordre Públic. Formà part del comitè central del PSUC i de la direcció d'ICV.

## Biografia

Nascut el 5 de setembre de 1940 a Gallur, un petit municipi de la província de Saragossa, Leopoldo Espuny i Carrillo arribà a Catalunya dos anys després el 1942, a Tarragona. Pocs anys més tard, el 1947, la seva família es tornaria a desplaçar per anar a viure a Barcelona.
El 1963, mentre estudiava dret, entrà a formar part a la secció estudiantil del Partit Socialista Unificat de Catalunya (PSUC). A partir del 1967 actuà com a responsable de la cèl·lula d'estudiants a la Universitat de Barcelona fins al 1971, quan va passar al comitè de Barcelona del partit.
A partir del 1972 va actuar en l'organització dels intel·lectuals i professionals de Barcelona, i el 1973 en l'organització dels advocats fins 1977. Va participar, com a membre del moviment estudiantil, en la CFPC el 1970, i el 1972 a l'Assemblea de Catalunya com a membre de l'organització dels advocats de Barcelona. El 1971 es va vincular al despatx laboralista de Luis Salvadores fins 1978, quan va passar a ser responsable del Gabinet Jurídic de la CONC (Comissió Obrera Nacional de Catalunya), essent membre del Consell Nacional del sindicat.
Va ser detingut i processat pel TOP en diferents ocasions (1967, 1969, 1971, 1972 i 1974), però també hi va actuar com advocat defensor de diferents causes. El 1981 va ser membre del Comitè Central del PSUC, i el 1982 va passar a formar part del PCC, essent membre del seu comitè executiu fins 1986. Va formar part del grup dels “almendros” que tornaren al PSUC aquell mateix any, i ho feu com a secretari de relacions internacionals del PSUC. Participà en la direcció d'ICV fins al 1997. El 1998 va passar a ser membre del Comitè Central del PSUC-Viu.

## Referències

* ↑ «Ha mort Leopoldo Espuny, històric advocat de CCOO» (en català). Oficina de Premsa de CCOO de Catalunya, 13-06-2016. [Consulta: 7 juliol 2021].
* ↑ «Leopoldo Espuny, abogado de obreros» (en castellà). Higinio Polo, 14-06-2021. [Consulta: 7 juliol 2021].
# Ece Hocaoğlu

Ece Hocaoğlu (Bursa, nascuda el 5 de març de 1994) és una jugadora de voleibol turca. Ha jugat en l'equip femenì del club deportiu Beşiktaş (JK) d'Istanbul, així com Aris de Grecia. També juga a la selecció turca. La seva germana Tuğçe Hocaoğlu també és una jugadora de voleibol, i juga a l'equip Ereğli Belediyespor des del 2013. Ece Hocaoğlu ha estat la primera jugadora nacional turca en ser elegida "most valued player", en el Campionat europeu de joves de l'any 2011 celebrat a Ankara.

## Referències

* ↑ http://www.voleybolextra.com/68236/ece-hocaoglu-ve-ceylan-arisan-besiktasta/
* ↑ https://www.milliyet.com.tr/skorer/galeri/okay-yokuslu-dunyaevine-girdi-6112669/2
* ↑ «Ereğli Tuğçe Hocaoğlu’nu transfer etti» (en turc), 15-07-2009. Arxivat de l'original el 19 de desembre 2015. [Consulta: 12 gener 2016].
* ↑ «"En değerli oyuncu" Ece Hocaoğlu» (en turc). http://tr.eurosport.com/,+27-05-2011.+[Consulta: 12 gener 2016].

## Vegeu també

* Ceylan Arısan
* Damla Çakıroğlu
* Kübra Akman
* Sabriye Gönülkırmaz
# Gitti-Padalla

Gitti-Padalla o Gath-Padalla fou una ciutat cananea de plana de Saró al nord d'Israel, propera a la moderna Haifa. Al segle xiv aC apareix governada per Addu-Qarad.

## Referències

* ↑ RAINEY, A. F. «Gath-Padalla». Israel Exploration Journal, 18, 1, 1968, pàg. 1–14. ISSN: 0021-2059.
# Elaine

Elaine és una població dels Estats Units a l'estat d'Arkansas. Segons el cens del 2000 tenia 865 habitants.

## Demografia

Segons el cens del 2000, Elaine tenia 865 habitants, 330 habitatges, i 222 famílies. La densitat de població era de 668 habitants/km².
Dels 330 habitatges en un 31,8% hi vivien nens de menys de 18 anys, en un 34,2% hi vivien parelles casades, en un 30,3% dones solteres, i en un 32,7% no eren unitats familiars. En el 31,2% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,31.
Per edats la població es repartia de la següent manera: un 31,8% tenia menys de 18 anys, un 10,8% entre 18 i 24, un 19,5% entre 25 i 44, un 21,2% de 45 a 60 i un 16,8% 65 anys o més.
L'edat mediana era de 32 anys. Per cada 100 dones de 18 o més anys hi havia 73,5 homes.
La renda mediana per habitatge era de 19.479 $ i la renda mediana per família de 22.813 $. Els homes tenien una renda mediana de 22.386 $ mentre que les dones 18.056 $. La renda per capita de la població era de 12.640 $. Entorn del 33,5% de les famílies i el 41,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elaine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Elaine». American Fact Finder. Oficina del Cens dels Estats Units, 12-01-2010.
# Jing Zhao

Jing Zhao és una emprenedora xinesa que va fer 35 anys el 2018 i que és coneguda per coordinar una xarxa online per ajudar altres dones a aprendre i compartir pensaments sobre els seus cossos i desitjos sexuals. També promou una línia de juguets eròtics per ajudar a les dones a gaudir més del sexe.
Tal com ella mateixa descriu a la seva pàgina personal, ha estat una pionera del moviment LGBT a la Xina.
Jing Zhao és una de les 100 dones triades per la BBC per formar part de la seva sèrie el 2018 100 Women BBC.

## Referències

* ↑ «Women Talk About Pleasure». [Consulta: 12 gener 2019].
* ↑ «Pleashare». [Consulta: 12 gener 2019].
* ↑ «About Jing Zhao». [Consulta: 12 gener 2019].

## Enllaços externs

* 100 Women a BBC Online
# Dlinni Buzuluk

Dlinni Buzuluk (en rus: Длинный Бузулук) és un poble de l'óblast de Tambov, a Rússia, segons el cens del 2010 tenia 45 habitants.

## Referències

* ↑ Koriakov, I. B.. «Тамбовская область» (en rus). База данных «Этно-языковой состав населённых пунктов России». Arxivat de l'original el 2022-02-11. [Consulta: 16 febrer 2022].
* ↑ «Gavrilovka» (en anglès). GeoNames. Arxivat de l'original el 2022-03-20. [Consulta: 20 març 2022].
# Jānis Reirs

Jānis Reirs (Riga, 23 de setembre de 1961) és un polític i empresari letó, membre del partit Unitat, és Ministre de Finances de Letònia des de novembre de 2014, en representació del partit d'Unitat. Va ser diputat durant les legislatures VIII, IX, X, XI i XII del Saeima.

## Vegeu també

* Primer Gabinet Kalvītis
* Segon Gabinet Straujuma

## Referències

* ↑ Kincis, Jānis. «12.Saeimas vairākums trešdien ārkārtas sēdē pauda atbalstu jaunajai valdībai Laimdotas Straujumas vadībā.» (en letó). Diena.lv., 05-11-2014. [Consulta: 28 abril 2015].
# Hieromneme

A la mitologia grega, Hieromneme (grec antic Ἱερομνήμη, Hieromnēme ) era una nàiade filla del déu-riu Simois. Es va casar amb Assàrac i el fill d'ambdós va ser Capis. Mitjançant la descendència del seu fill, que era pare d'Anquises, era la besàvia d'Eneas. Dionís d'Halicarnàs diu que era filla d'Assàrac, esposa de Capis i mare d'Anquises.

## Referències

* ↑ «Harry Thurston Peck, Harpers Dictionary of Classical Antiquities (1898), Simoïs». [Consulta: 26 juliol 2021].
* ↑ Apol·lodor. Biblioteca, II, 12, 2
* ↑ Dionís d'Halicarnàs. Antiguitats romanes, I, 62, 2
# Ecdemita

L'ecdemita és un mineral de la classe dels halurs. Rep el seu nom del grec έκδημος, inusual o excepcional, en al·lusió a la seva composició.

## Característiques

L'ecdemita és un halur de fórmula química Pb₆Cl₄(As₂O₇). Cristal·litza en el sistema tetragonal. La seva duresa a l'escala de Mohs oscil·la entre 2,5 i 3. És un mineral dimorfde l'heliofil·lita
Segons la classificació de Nickel-Strunz, l'ecdemita pertany a «03.DC - Oxihalurs, hidroxihalurs i halurs amb doble enllaç, amb Pb (As,Sb,Bi), sense Cu» juntament amb els següents minerals: laurionita, paralaurionita, fiedlerita, penfieldita, laurelita, bismoclita, daubreeïta, matlockita, rorisita, zavaritskita, zhangpeishanita, nadorita, perita, aravaipaïta, calcioaravaipaïta, thorikosita, mereheadita, blixita, pinalita, symesita, heliofil·lita, mendipita, damaraïta, onoratoïta, cotunnita, pseudocotunnita i barstowita.

## Formació i jaciments

Va ser descoberta a Långban, localitat sueca que es troba al municipi de Filipstad, al comtat de Värmland. Dins aquest indret ha estat trobada en diferents mines, com les mines Harstigen o Pajsberg. També ha estat descrita a Grècia, Itàlia i als estats nord-americans de Califòrnia i Montana.

## Referències

* ↑ «Ecdemite» (en anglès). Mindat. [Consulta: 14 novembre 2017].
# Gitega

Gitega (antigament Kitega) és una ciutat i capital de Burundi des de 2019. Està situada al centre del país, a la plana central de Burundi, i és la segona ciutat més poblada de Burundi. Gitega fou la capital del regne de Burundi fins a la seva dissolució l'any 1966. Amb la constitució de la república de Burundi la nova capital passà a ser Bujumbura, fins que el 2018, el president Pierre Nkurunziza va anunciar que seguiria la seva promesa feta el 2007 de traslladar la capital política de nou a Gitega. El canvi es feu oficial el 2019.

## Referències

* ↑ «El Parlamento de Burundi aprueba trasladar la capital del país de Buyumbura a Gitega» (en castellà). europapress.es, 17-01-2019. [Consulta: 12 octubre 2020].
* ↑ «Gitega (Burundi)». Encyclopædia Britannica. [Consulta: 12 octubre 2020].
* ↑ «https://www.aa.com.tr/es/mundo/burundi-cambiar%C3%A1-su-ciudad-capital/1346877» (en castellà), 23-12-2018. [Consulta: 12 octubre 2020].
# Jingi-kan

El Jingi-kan (神祇 官) o Departament de Culte va ser un dels dos departaments governamentals instaurats pel Codi Taiho a 702, un dels sistemes legals feudals del Japó.
L'altre departament creat va ser el Daijō-kan. Malgrat que el Jingi-kan en teoria va estar al mateix nivell que el Daijō-kan, el Jingi-kan va estar sota el seu control. El Jingi-kan s'encarregava del clergat i els rituals xinto a tot el país. El cap de l'òrgan era el Jingi-Haku.
Des del segle X al XV, el clan Shirakawa Hakuo mantenia el poder del càrrec, encara que posteriorment va perdre poder de mandat. Va ser reinstaurat durant l'era Meiji el 1869, amb diferents noms durant els segles XIX i XX fins que va ser desmantellat el 2 de febrer de 1946 amb la separació de poders entre la religió i l'Estat. Des d'aleshores l'organització Jinja Honcho és l'encarregada de l'administració dels santuaris xinto al Japó.

## Enllaços externs

* Concepts of Emperor and the State a Encyclopedia of Shinto
# Dlžín

Dlžín és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1272.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
# Jānis Čakste

Jānis Čakste (14 de setembre de 1859, Lielsesava (avui parròquia de Viesturi), Letònia - 14 de març de 1927 a Riga, Letònia) va ser un polític letó i primer president de Letònia.
Va estudiar Dret a la Universitat de Moscou, graduant-se el 1886 i es va fer advocat i activista polític a Letònia. El 1906, va ser elegit membre de la Duma, el parlament de l'Imperi rus, on va promoure la idea d'autonomia per a Letònia.
El 1918, es va convertir en el president de Popular de Letònia Consell (Taut Padome), un govern provisional que va proclamar la independència de Letònia. Čakste va ser elegit com a president de Letònia el 1922, reelegit per un segon mandat el 1925 i va morir sense deixar la presidència el 1927. Va ser membre del sindicat acadèmic de Letònia "Austrums".
Estava casat amb Justine Cakste, nascut Vesere, i van tenir nou fills. El seu fill, el tinent Junior Visvaldis Čakste, va morir de ferides rebudes en la defensa de Jelgava el 1915. Jānis va organitzar una manifestació en honor del General Aleksei Potàpov, l'oficial al comandament de la defensa de Jelgava. Potapov es va convertir en un dels defensors de la formació dels fusellers de Letònia.
# Living in Oblivion

Living in Oblivion és una pel·lícula independent del 1995 dirigida per Tom DiCillo i protagonitzada per Steve Buscemi. La pel·lícula tracta justament de la realització d'una pel·lícula independent de baix pressupost. Tom DiCillo guanyà un premi al Festival de Cinema de Sundance per aquesta pel·lícula.
Per escriure-la, DiCillo s'inspirà en les experiències que va viure quan realitzà la pel·lícula Johnny Suede i també Box of Moon Light. Living in Oblivion fou rebutjada per tots els productors, menys pels actors i amics del director.
La pel·lícula va estar dividida en tres parts. La primera part fou filmada en cinc dies i després DiCillo va veure que era massa curta per ser una pel·lícula de durada convencional i massa llarga com per ser un curtmetratge, aleshores va allargar-la amb una segona i tercera part.

## Argument

La pel·lícula mostra els problemes d'en Nick Reve (Steve Buscemi), un director de cinema independent, i la seva contínua lluita per mantenir el projecte, que sembla estar en una etapa interminable de contratemps i obstacles. Mentre en nick, el director, intenta dur a terme el rodatge, comença una relació amb la Nicole (Catherine Keener), una actriu, i en Chad Palomino (James LeGros), un soberbi actor de Hollywood, qui a més no es troba gaire entusiasmat treballant en una pel·lícula independent, però en Nick insisteix a mantenir-lo dins el projecte. Les relacions en el rodatge empitjoren i apareixen rivalitats entre els actors i el director, i amb en Llop (Dermont Mulroney), el càmera, qui fa poc que ha deixat la seva relació amb al Wanda, l'assistent del director.

## Repartiment

* Steve Buscemi: Nick Reve
* Catherine Keener: Nicole
* Dermot Mulroney: Wolf
* James LeGros: Chad Palomino
* Danielle von Zerneck
* Rica Martens
* Peter Dinklage
* Kevin Corrigan
* Hilary Gilford
* Robert Wightman
* Tom Jarmusch
* Michael Griffiths
* Matthew Grace
* Francesca DiMauro
* Norman Fields

## Premis i nominacions
### Premis

* 1995: Premi de l'Audiència i Grand Special Prize al Festival de Cinema de Deauville per Living in Oblivion
* 1995: Premi FIPRESCI al Festival de Cinema d'Estocolm per Living in Oblivion
* 1995: Premi Waldo Salt de Guió al Festival de Cinema de Sundance per Living in Oblivion
* 1995: Premi al Millor Nou Director al Festival Internacional de Cinema de Valladolid per Living in Oblivion, juntament amb Hola, ¿estás sola?, d'Icíar Bollaín
* 1996: Premi de l'Audiència a la millor pel·lícula al Festival Internacional de Cinema de Ljubljana per Living in Oblivion

### Nominacions

* 1995: Gran Premi del Jurat al Festival de Cinema de Sundance per Living in Oblivion
* 1995: Espiga d'Or al Festival Internacional de Cinema de Valladolid per Living in Oblivion
* 1996: Premi Independent Spirit al millor guió per Living in Oblivion
# Doroneuria baumanni

Doroneuria baumanni és una espècie d'insecte plecòpter pertanyent a la família dels pèrlids.

## Alimentació

És un depredador que menja d'altres insectes aquàtics (sobretot, mosquits, mosques negres i efímeres petites).

## Depredadors

És depredat per Oncorhynchus clarkii.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Nord-amèrica: el Canadà (la Colúmbia Britànica) i els Estats Units (Califòrnia, Montana, Nevada, Oregon i Washington).

## Referències

* ↑ Needham & Claassen, 1922. Can. Entomol. Suppl. 54:249.
* ↑ uBio (anglès)
* ↑ Stark & Gaufin, 1974. Gr. Bas. Nat. 34(2):88. «Enllaç».
* 1 2 Catalogue of Life (anglès)
* ↑ uBio (anglès)
* ↑ The Taxonomicon (anglès)
* 1 2 Montana Natural Heritage Program (anglès)
* ↑ The role of stoneflies in enhancing growth of trout: a test of the importance of predator-predator facilitation within a stream community (anglès)
* 1 2 Plecoptera Species File (Version 1.1/4.0) (anglès)
* ↑ Stewart, K.W. i M.W. Oswood, 2006. The Stoneflies (Plecoptera) of Alaska and Western Canada. The Caddis Press: Columbus, Ohio. 325 pp.
* ↑ Stark, B.P., B.C. Kondratieff i R.W. Baumann, 2008. Modoc County, California stoneflies Plecoptera. Perla 26: 12-15.
* ↑ Aquatic Invertebrate Report for samples collected from the Six Rivers National Forest, 2006 (anglès)
* ↑ Stoneflies of the United States - Stoneflies of California (anglès)
* ↑ Stoneflies of the United States - Stoneflies of Nevada (anglès)
* ↑ Records of Stoneflies (Plecoptera) from Nevada (anglès)
* ↑ Stoneflies of the United States - Stoneflies of Oregon (anglès)
* ↑ Kondratieff, B.C. i R.A. Lechleitner, 2002. Stoneflies (Plecoptera) of Mount Rainier National Park, Washington. Western North American Naturalist, 62: 385-404.
* ↑ Washington Dept. of Natural Resources Arxivat 2009-05-07 a Wayback Machine. (anglès)
* ↑ Global Species Arxivat 2016-03-03 a Wayback Machine. (anglès)
* ↑ GBIF (anglès)
* ↑ Perlidae Species Listing (anglès)
* ↑ baumanni NatureServe (anglès)
* ↑ Flyfishing Entomology - North American Stoneflies (anglès)

## Bibliografia

* Stark, Bill P. i Stephen Green, 2011. Eggs of western Nearctic Acroneuriinae (Plecoptera: Perlidae). Illiesia, 7(17):157-166. «PDF».
# Giménez

* No s'ha de confondre amb Jiménez.
Giménez és el nom dels següents personatges:
* Àlex Giménez Imirizaldu (Barcelona, 1970), arquitecte per l'ETSAB
* Alicia Giménez Bartlett (Almansa, 1951), filologia espanyola resident a Barcelona
* Álvaro Giménez Candela (Elx, 1991), futbolista valencià que juga com a davanter
* Andrés Giménez Soler (Saragossa, 1869 - 1938), historiador i arabista aragonès, arxiver de l'Arxiu de la Corona d'Aragó
* Carlos Giménez (Madrid, 1941), autor de còmic
* Carmen Giménez Martín (Casablanca, Marroc, 1943), conservadora d'art espanyola
* Dani o Daniel Giménez Hernández (Vigo, 1983), futbolista gallec que juga com a porter
* Domènec Giménez i Botey (Barcelona, 1907 - 76), director cinematogràfic, inventor i poeta
* Emilia Giménez Giménez (Saragossa, 1945), vedet de revista aragonesa establerta a Barcelona
* Enric Giménez i Lloberas
* Ernesto Giménez Caballero
* Estela Giménez Cid
* Francisco Giménez Bautista (Barcelona, 1949), sindicalista
* Francisco Giménez de Córdoba y Arce (Villarrobledo, Albacete, 1895-Villarrobledo, 1937), advocat, terratinent i alcalde de
* Gerónimo Giménez (Sevilla, 1854 – Madrid, 1923), compositor i director d'orquestra espanyol
* Ignasi Giménez Renom
* Joan Giménez i Giménez (Barcelona, 1912 - 2003), pintor i il·lustrador
* Joan Baptista Giménez i March (Gandesa, 1960), diputat al Parlament de Catalunya en la IV i V legislatures
* Jorge Giménez Artuñedo
* José Giménez (1995), futbolista uruguaià
* José María Giménez Pérez (1980), futbolista valencià
* José Luis Giménez-Frontín (Barcelona, 1943 – 2008), narrador, poeta, traductor i crític literari
* José Antonio Giménez-Arnau y Gran (Laredo, Cantàbria, 1912 - Madrid, 1985), diplomàtic i escriptor espanyol
* Josep Maria Giménez-Botey
* Juan Carlos Giménez Ferreyra (Asunción, 1960), boxejador paraguaià
* Juan Luis Giménez
* Manel Giménez Valentí
* Manuel Giménez Fernández (Sevilla, 1896 -1968), advocat i polític espanyol
* María Angustias Giménez Vera (Granada, 1849 - Sant Boi de Llobregat, 1897), vídua i religiosa andalusa
* Maria Teresa Giménez i Morell (Barcelona, 1928), pedagoga musical i directora de cant coral
* Miquel Giménez (Barcelona, 1959), guionista i periodista
* Orlando Ramón Giménez Álvarez
* Pilar Giménez García (Esplugues de Llobregat, 1982), cantant catalana
* Rafael Giménez Jarque (València, 1993), futbolista valencià que juga com a migcampista
* Rodrigo Giménez de Rada o Rodrigo Jiménez de Rada (Puente la Reina, 1170 - Lió, Regne de França, 1247), eclesiàstic
* Salvador Giménez Valls (Muro d'Alcoi, 1948), bisbe de Menorca (2008-15) i de Lleida des del 2015
* Soledad Giménez
* Susana Giménez (Buenos Aires, 1944), actriu, model i empresària argentina
* Tomás Giménez Bernabé (Monòver, 1877-1968), alcalde de l'Hospitalet de Llobregat (1923 -30) durant la Dictadura de Primo de Rivera
* Toni Giménez (Barcelona, 1959), animador infantil i doctor en pedagogia
* Uberto Ramón Giménez Martínez o El Chato Giménez (Rosario, 1923 - ?), futbolista argentí de la dècada de 1940
# Elena Gómez Servera

Elena Gómez Servera (Manacor, 14 de novembre de 1985) és una ex-gimnasta artística mallorquina, campiona del món de gimnàstica artística l'any 2002 a Debrecen (Hongria), on obtingué el primer títol mundial per a la selecció espanyola de gimnàstica artística femenina.
Es va formar al Club Gimnàstic Cor Olímpic de Manacor, on tingué com a entrenadors Joana Maria Rigo i Mateu Riera. Posteriorment, es traslladà al CAR de Madrid, als 13 anys, on fou entrenada per Jesús Carballo. L'any 2002 aconseguí el primer títol mundial per a la gimnàstica femenina espanyola, imposant-se a la final amb una puntuació de 9.487 a l'holandesa Verona Van der Leur (9.350) i la nord-americana Samantha Sheehan (9.325).
Als 20 anys, el gener de 2006, anuncià la seva retirada. Posteriorment ha seguit vinculada a l'esport, dedicada a la formació de joves gimnastes des del club de gimnàstica artística masculina i femenina de Manacor que porta el seu nom, i a la gestió pública i dinamització de la participació femenina en l'esport com a coordinadora de l'àrea d'Esport i Dona del Govern Balear.

## Palmarès

* Campiona d'Espanya tres vegades.
* Medalla d'or al campionat del món del 2002 a Debrecen (Hongria).
* Medalla de bronze en la modalitat de terra al Mundial del 2003 a Anaheim (Califòrnia).
* Diploma Olímpic en la modalitat de terra al Jocs Olímpics d'Atenes (Grècia) el 2004.
* Medalla de plata als campionats d'Europa d'Amsterdam (Països Baixos) el 2004.

## Referències

* ↑ Fuentes, Begoña. «Elena Gómez, oro en el Mundial de gimnasia en suelo» (en castellà). ElMundo.es, 24-11-2002. [Consulta: 27 setembre 2020].
* ↑ «Elena Gómez Servera» (en castellà). Gimnastas.net. Arxivat de l'original el 2020-09-25. [Consulta: 27 setembre 2020].
* 1 2 3 Fernández, F. «Elena Gómez rememora con Ultima Hora su título mundial una década después» (en castellà). Última Hora, 13-11-2012. [Consulta: 27 setembre 2020].
* ↑ «14 de novembre - 1985 Nace en Mallorca Elena Gómez Servera campeona del mundo de Gimnasia artística.» (en castellà). Ayuntamiento de Móstoles. Arxivat de l'original el 2021-05-26. [Consulta: 26 maig 2021].
* ↑ «Ja és a punt la I Cursa per a la Dona Palma Fitness del pròxim mes de gener». Govern Insular Balear, 27-10-2011. [Consulta: 27 setembre 2020].
* ↑ «El director general d´Esports i la presidenta d´IB Jove presenten el programa de voluntariat esportiu» (en castellà). Esports de ca nostra, 13-10-2015. [Consulta: 27 setembre 2020].
* ↑ «Bronze per a l'espanyola Elena Gómez en la disciplina de terra dels Mundials de gimnàstica». CCMA.cat, 25-08-2003. [Consulta: 27 setembre 2020].
* ↑ «Elena Gómez es proclama subcampiona d'Europa en terra». CCMA.cat, 02-05-2004. [Consulta: 27 setembre 2020].
# Jardiner regent

El jardiner regent (Sericulus chrysocephalus) és una espècie d'ocell de la família dels ptilonorínquids (Ptilonorhynchidae) que habita la selva humida de l'est d'Austràlia, al sud-est de Queensland i el centre de Nova Gal·les del Sud.

## Referències

* ↑ «Jardiner regent». Cercaterm. TERMCAT, Centre de Terminologia. Rev. 15-1-2021 (català)